# Begoña García-Zapirain

Begoña García-Zapirain (Sant Sebastià 1970), és una reconeguda Enginyera de Telecomunicacions per la Universitat del País Basc i doctora en Ciències de la Computació i Intel·ligència Artificial per la de Deusto; especialitzada en la innovació i desenvolupament de noves tecnologies aplicades a la millora de la salut, utilitzant les noves tecnologies per millorar la qualitat de vida de les persones millorant els tractaments i monitoratge, en malalties i en problemes associats a la discapacitat.

## Trajectòria

Begoña García-Zaiparin és Enginyera de Telecomunicacions per la Universitat del País Basc, en la qual es va llicenciar el 1994 i va doctorar en Ciències de la Computació i Intel·ligència Artificial per la de Deusto l'any 2004.
Entre els anys 2002-2008 va dirigir el Departament de Telecomunicacions de la Universitat de Deusto i des de 2011 és professora titular en aquesta Universitat.
L'any 2001 va crear el grup de recerca e-Vida, el qual va rebre el premi ONCE Euskadi Solidari 2007 i que és reconegut en la European Network of Living Labs (ENoLL) i a la xarxa d'espais socials d'innovació. Dels seus projectes pot destacar-se:
* ESOTEK-1, consistent en un programari destinat a ajudar en els processos de rehabilitació del parla en persones que han sofert un càncer de laringe;
* Kineage que se centra en la rehabilitació física i cognitiva de persones majors a través d'un joc en 3D amb sensor Kinect;
* tècniques de postprocesado de senyals fMRI per comprendre el comportament cerebral dels nens amb dislèxia o pacients amb migranya en col·laboració amb Osatek i l'Hospital de Galdakano;
* disseny i desenvolupament d'un algorisme de detecció del melanoma a través del reconeixement d'estructures dermatoscópicas, realitzat en col·laboració amb les empreses IMQ, Gaia i Maser.
L'any 2015 va obtenir un accèssit del Premi DonaTIC en la categoria acadèmica/investigadora per la seva feina en el desenvolupament de noves tecnologies aplicades a la millora de la salut i la qualitat de vida. L'any 2016 va rebre, el 12 de març, a Segòvia, dins dels actes de les ‘VI Trobades de Dones que transformen el món', organitzats per l'Ajuntament d'aquesta ciutat, el ‘Premi Dona i tecnologia-Fundació Orange’.

## Referències

* 1 2 3 4 5 6 7 LA FUNDACIÓN ORANGE ENTREGA SU PRIMER 'PREMIO MUJER Y TECNOLOGÍA' A BEGOÑA GARCÍA-ZAPIRAIN Compromiso RSE 4 de març del 2016 (castellà) Consukta 9 de febrer del 2017
* 1 2 3 4 La Fundación Orange entrega su primer «Premio mujer y tecnología» a Begoña García-Zapirain. Autonomía Personal. Imserso.es 4 de març del 2016 Arxivat 2021-12-08 a Wayback Machine.(castellà) Consulta 9 de febrer del 2017
* ↑ Así son las ingenieras españolas. GARCÍA-VALDECANTOS, ESTHER. El Mundo 24 d'octubre 2015 Consulta 9 de febrer del 2017
* ↑ La Universidad de Deusto falla la III Edición del Premio UD-Banco Santander de Investigación. Universia, 13 de desembre del 2007 Arxivat 2017-02-11 a Wayback Machine. Consulta 9 de febrer del 2017
* ↑ Begoña García Zapirain Campus.Suplemento de El mundo. 2007 Consulta 9 de febrer de 2017
* ↑ «Guardonades edició 2015». Arxivat de l'original el 2021-04-30. [Consulta: 30 abril 2021].
* ↑ Creatividad con nombre de mujer. RUCABADO, BEATRIZ. El Mundo. 13 de març del 2016 Consulta 9 de febrer del 2017